CELEX: 62014TN0423
Language: sk
Date: 2014-06-06 00:00:00
Title: Vec T-423/14: Žaloba podaná 6. júna 2014 – Larko/Komisia

1.9.2014   
            
            
               SK
            
            
               Úradný vestník Európskej únie
            
            
               C 292/48
            
         Žaloba podaná 6. júna 2014 – Larko/Komisia
   (Vec T-423/14)
   2014/C 292/59
   Jazyk konania: gréčtina
   
      Účastníci konania
   
   
      Žalobca: Larko Geniki Metalleftiki kai Metallourgiki A.E. (Atény, Grécko) (v zastúpení: I. Drillerakis, E. Triantafillou, G. Psaroudakis, E. Rantos, N. Korogiannakis, advokáti)
   
      Žalovaná: Európska komisia
   
      Návrhy
   
   Žalobca navrhuje, aby Všeobecný súd:
   
               —
            
            
               prijal žalobu v plnom rozsahu,
            
         
               —
            
            
               zrušil rozhodnutie Komisie [SG-Greffe(2014) D/4621/28/03/2014] z 27. marca 2014 o štátnej pomoci poskytnutej Helénskou republikou v prospech žalobcu [SA.34572 (2013/C) (predtým 2013/NN)],
            
         
               —
            
            
               nariadil nahradiť spolu s úrokmi všetky sumy prípadne priamo alebo nepriamo „vymožené“ od žalobcu pri vykonaní napadnutého rozhodnutia,
            
         
               —
            
            
               zaviazal žalovanú na náhradu trov konania.
            
         
      Dôvody a hlavné tvrdenia
   
   Na podporu svojej žaloby žalobca uvádza tieto žalobné dôvody.
   
               1.
            
            
               Prvý žalobný dôvod založený na porušení článku 107 ods. 1 ZFEÚ a článku 296 ZFEÚ Európskou komisiou v rozsahu, v akom: a) opatrenia pomoci č. 2, 3, 4 a 6 sa nemôžu považovať za štátnu pomoc vzhľadom na článok 107 ods. 1 ZFEÚ, a b) aj keby sa pripustilo, že niektoré opatrenia pomoci č. 2, 3, 4 a 6 by sa mohli považovať za štátnu pomoc vzhľadom na článok 107 ods. 1 ZFEÚ, táto pomoc je zlučiteľná so spoločným trhom podľa článku 107 ods. 3 ZFEÚ.
            
         
               2.
            
            
               Druhý žalobný dôvod založený na nesprávnom a neodôvodnenom uplatnení kritérií uvedených v oznámení o štátnej pomoci, ako aj porušenie zásady proporcionality pri kvalifikácii opatrení č. 2, 4 a 6 ako opatrení štátnej pomoci a pri vyčíslení výšky pomoci.
            
         
               3.
            
            
               Tretí žalobný dôvod založený na nedostatku odôvodnenia a porušení zásady riadnej správy vecí verejných z dôvodu, že pri posúdení opatrení č. 3, 4 a 6 nebola zohľadnená škoda spôsobená žalobcovi mimoriadnymi udalosťami z roku 2009, ktoré spĺňali podmienky uplatnenia článku 107 ods. 2 písm. b) ZFEÚ.
            
         
               4.
            
            
               Štvrtý žalobný dôvod založený na nedostatku odôvodnenia a porušení zásady riadnej správy vecí verejných z dôvodu, že neboli zohľadnené účinky hospodárskej krízy a tým ani zastavenie platieb Helénskej republiky žalobcovi, čo predstavovalo mimoriadnu udalosť v zmysle článku 107 ods. 2 písm. b) ZFEÚ.
            
         
               5.
            
            
               Piaty žalobný dôvod neplatnosti je založený na nesprávnostiach uvedených v kapitole 4.5 a výroku rozhodnutia, pokiaľ ide o sumy, ktoré majú byť vrátené, porušenie článku 108 ods. 3 ZFEÚ a článku 14 nariadenia č. 659/99, nedostatok odôvodnenia, porušenie zásady proporcionality, porušenie práva vlastniť majetok a sankčnú povahu rozhodnutia nariaďujúceho vrátenie.